
33ДО 
Г-Н МИЛЕН МАНОЛОВ
ОБЩИНСКИ СЪВЕТНИК

	УВАЖАЕМИ ГОСПОДИН МАНОЛОВ,
Във връзка с отправено от Вас питане на основание чл. 33, ал. 1, т. 4 и ал. 2 от ЗМСМА, с вх. рег. № 06-36-192/08.12.2025 г., отговарям на поставените въпроси, а именно:
1. Планирано ли е монтиране на улично осветление по улиците „Митрополит Климент“, „Раковски“ и „Лозарска“ в рамките на текущата или следваща бюджетна година?
Отговор: В споменатите улици не е конкретизирано къде според Вас липсва осветление. На голяма част от улиците „Митрополит Климент“, „Раковски“ и „Лозарска“ има изградено улично осветление, което се поддържа в добро експлоатационно състояние. За по-голяма яснота, излагам състоянието на осветлението по улици:
· Ул. „Митрополит Климент“ започва от кръстовището с ул. „Ал. Батенберг“ до кръстовището с ул. „Проф. П. Стоянов“, като условно може да се раздели на два участъка:
I. От ул. „Ал. Батенберг“, покрай парк „Лермонтов“ (Капката) до ул. „България“ - В този участък няма изградено и проектирано улично осветление. При изграждането и облагородяването на парк „Лермонтов“ (Капката) ще се предвиди и парково, и улично осветление. 
II. От ул. „България“ до ул. „Проф. П. Стоянов“ – участъкът е проектиран, приет и реализиран само за транспортен достъп, без пешеходна част. Участъкът е с минимален габарит и в имота няма пешеходни площи (тротоари), поради което не може да се изградят комуникации в асфалта, както и да се поставят стълбове за улично осветление там, съгласно изискванията на закона.
· Ул. Раковски“ започва от ул. „Алеко Константинов“, пресича улиците „Княз Борис I“ и „Ахелой“ и стига до кръстовището с ул. „Велико Търново“, като условно може да се раздели на три участъка:
I. От ул. „Алеко Константинов“ до ул. „Княз Борис I“ – участъкът е само пешеходен. Има изградено улично осветление с паркови осветителни тела и същите функционират и се поддържат.
II. От  ул. „Княз Борис I“ до ул. „Ахелой“ – в участъка има изградено улично осветление с високи 9-метрови стълбове. Същите функционират и се поддържат. Осветителните им тела са подменени с енергоспестяващи такива, с висок интензитет на осветеността. 
III. От ул. „Ахелой“ до ул. „Велико Търново“ – в участъка има изградено улично осветление с паркови осветителни тела. Същите функционират и се поддържат. 

· Ул. „Лозарска“ започва от кръстовището с ул. „Сливница“ до кръстовището с ул. „Граф Игнатиев“. По улицата има изградено улично осветление с паркови осветителни тела, подменени с енергоспестяващи крушки. Същите функционират и се поддържат.
В рамките на 2025 г. не е планирано и не е залегнало в капиталовата програма на Бюджет-2025 монтиране на допълнително улично осветление по улиците „Митрополит Климент“, „Раковски“ и „Лозарска“. За следващата бюджетна 2026 година все още не е приет бюджет и няма актуална капиталова програма.
2. Изготвени ли са проекти, количествено-стойностни сметки (КСС) и технически задания за изграждане на осветление на тези улици?
Отговор: Не са изготвяни проекти, КСС и технически задания за изграждане на допълнително улично осветление по улиците „Митрополит Климент“, „Раковски“ и „Лозарска“.
3. Ако има изготвена документация, в кой етап на съгласуване или реализация се намират проектите?
Отговор: Няма изготвена документация за изграждане на допълнително улично осветление по улиците „Митрополит Климент“, „Раковски“ и „Лозарска“.
4. Ангажирате ли се с конкретни срокове за монтиране на улично осветление на посочените улици?
Отговор: Срокът и ангажимента на администрацията зависи от осигурено финансиране, избран изпълнител и сключен договор. Осигуряване на финансиране се осъществява или с включване на разхода в капиталовата програма и чрез изпълнението на бюджета на Община Поморие или от външно финансиране (европейски проекти и програми).
5. Ако към момента няма планиране, предвиждате ли включване на обектите в капиталовата програма на общината или в плана за поддържане на техническата инфраструктура?
Отговор: В договора за поддръжка на уличното осветление попадат всички съоръжения на улично осветление в цялата община, включително и споменатите улици. Включването в капиталова програма на улици с липсващо улично осветление е с приоритет в изготвянето на проектите за капиталова програма и бюджет, които се внасят за одобрение в Общински съвет – Поморие. 



С уважение,
Иван Алексиев
Кмет на община Поморие

